May 17,2017
ఐబీఎంలో 5000 ఉద్యోగాలపై వేటు!
న్యూఢిల్లీ: దేశీయ ఐటీ రంగంలో కొలువుల కోతలకు ఇప్పట్లో బ్రేక్‌ పడే సూచనలు కనిపించడం లేదు. ఇన్ఫోసిస్‌, విప్రో, కాగ్నిజెంట్‌ల మాదిరిగానే తాజాగా ఐబీఎం సంస్థ కూడా దాదాపు 5000 మంది ఉద్యోగులను ఇంటికి పంపే పన్నుల్లో ఉన్నట్టు సమాచారం. రానున్న కొన్ని త్రైమాసికాల కాలంలో ఈ కొలువుల కోతలు ఉండ నున్నట్టుగా సంబంధిత వర్గాలను ఉటంకిస్తూ ఈటీ ఒక కథనాన్ని ప్రచురించింది. ఐటీ రంగానికి ఈ ఏడాది పెద్ద గడ్డు కాలంగా మారుతున్న తరుణంలో ఒక్కో సంస్థ భారీగా ఉద్యోగుల సేవలకు స్వస్తి పలుకుతూ వస్తున్న సంగతి తెలిసిందే. కొలువుల కోత ప్రక్రియ ఇప్పటికే ప్రారంభమైందని.. సరిగా పని చేయని వారిని గుర్తించాల్సిందిగా యాజమాన్యం మేనేజర్‌ స్థాయి అధికారులకు సమాచారం ఇచ్చినట్టుగా ఉద్యోగుల నిర్వహణ బాధ్యతలు చూసే అధికారి ఒకరు తెలిపారు.
మీ స్నేహితులకు రికమెండ్ చెయ్యండి